Monty Python

Monty Python es un historic gruppo comic britannic, componite per John Cleese, Terry Jones, Eric Idle, Michael Palin, Graham Chapman, e Terry Gilliam. Gilliam faceva le animation usate in certe segmentos; le altere membros scribeva le comedia e jocava le rolos principal, sovente con Gilliam e le actrice Carol Cleveland in rolos additional.

Illes comenciava lor activitate in television in 1969 con le serie Monty Python's Flying Circus e illes passava postea al cinema. Lor comicitate es basate sur un iconoclastia disfrenate (ni le officiales public ni le gente commun ni mesmo le Regina ipse se salva de lor satira corrosive), sur surrealismo e le gusto pro lo absurde. Post le morte de Chapman, le alteres sequeva post le annos 1980 carrieras separate.

Categoria:Comedia